gu en gu gu en es en en gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu en gu en en gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu en gu en en gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu en gu en en gu gu gu gu gu gu gu gu gu gu gu gu gu gu gu gu gu en en pt id en en en en en gu gu gu gu gu gu gu gu gu gu en gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu en gu en gu en gu en gu en gu en gu en gu en gu en gu en gu en gu en gu gu gu gu gu gu gu gu gu az gu en en en en
મીતિક્ષા.કોમ – Page 9 – ગુજરાતી સાહિત્યનું નવું સરનામું
Press "Enter" to skip to content
open menu mobile menu toggle button
Published May 25, 2015 by Daxesh
શંકા કરો નહીં તમે આંખોના હાલ પર,
જોયાં છે આવતાં ઘણાં આંસુને ગાલ પર.
શ્રદ્ધા જરૂરી હોય છે મંઝિલને પામવા,
ચાલી શકે ચરણ નહીં કેવળ ખયાલ પર.
નીપજે છે સાત સૂર જ્યાં, એની પિછાણ છે,
ધડકે છે એટલે હૃદય અદૃશ્ય તાલ પર.
ઈશ્વર ગણી હું કોઈને ત્યારે પૂજી શકું,
ટાંગી બતાવે એ મને ટહુકા દિવાલ પર.
વર્ષો વીત્યાં છતાં હજી ઝાંખી થતી નથી,
કેવી સુગંધ ચીતરી એણે રૂમાલ પર.
‘ચાતક’, કથાનો અંત શું સાચે સુખદ હશે ?
અટકી ગઈ છે વારતા, એવા સવાલ પર.
– © દક્ષેશ કોન્ટ્રાકટર ‘ચાતક’
Published May 10, 2015 by Daxesh
સાંજ પડવાની હજી તો વાર છે,
સૂર્ય, પણ બપ્પોરથી બિમાર છે.
કૈંક તારાઓ થયા ખુવાર છે.
બૉલ પાણીનો જો છટકે આભથી,
કેચ કરવા ઝાડવાં તૈયાર છે.
સ્મિત, આંસુ, દર્દ, પીડા, ચાહના,
લાગણીના કેટલા વ્યાપાર છે !
શ્વાસની છે ડોર એના હાથમાં,
દેહ આંટા મારતો ગુબ્બાર છે.
રોજ આવે છે ઘસાવાને સમય,
આંખ ‘ચાતક’ની સુતીક્ષ્ણ ધાર છે.
– © દક્ષેશ કોન્ટ્રાકટર ‘ચાતક’
Published April 25, 2015 by Daxesh
જીવે ધરતીની આશા જે રીતે આકાશની વચ્ચે,
જીવનની શક્યતાઓ જીવવાની લાશની વચ્ચે.
કળી થઈ ફૂલ બનવાના અભરખા પોષવા માટે,
તમારે જીવવું પડશે સતત પોટાશની વચ્ચે.
અરે, તારા જ સ્મરણોથી તો હું નવરો નથી પડતો,
અને મળવાનું કહે છે તું મને નવરાશની વચ્ચે !
તું રણ થઈ વિસ્તરે ને હું બનું મોસમ બહારોની,
તો મળવું શી રીતે સંભવ બને અવકાશની વચ્ચે.
તમાચા ગાલ પર મારીને સાબિત સ્મિત કરવાનું,
કહો, લાવું ગુલાબી શી રીતે લાલાશની વચ્ચે.
જુઓ, લીમડાની ડાળીના મરકતા બેય હોઠોને,
જીવે છે લ્હેરથી કેવાં સતત કડવાશની વચ્ચે.
ઝહરના ઘૂંટ પીવાનું મને મંજૂર છે ‘ચાતક’,
નથી ગમતું પડી રહેવું સદા કૈલાશની વચ્ચે.
– © દક્ષેશ કોન્ટ્રાકટર ‘ચાતક’
અહીં હોવું એ એક ગુનો છે
Published April 10, 2015 by Daxesh
[A Painting by Amita Bhakta]
સંવાદનો ઓરડો સૂનો છે,
આંખોનો ખૂણો ભીનો છે.
એક તીણી ચીસ હવામાં છે,
અહીં હોવું એ એક ગુનો છે.
લાવી લાવીને શું લાવું ?
તારો ચ્હેરો જ નગીનો છે.
તું ડૂબી જાય છે પળભરમાં,
મારો પ્રવાહ સદીનો છે.
એનાથી આગળ શું ચાલું ?
રસ્તો બસ ટોચ લગીનો છે.
છે મારી આંખોમાં દરિયો,
ને પાંપણ બ્હાર જમીનો છે.
તું અર્થ ન પૂછ પ્રતીક્ષાનો
‘ચાતક’, એ શબ્દ કમીનો છે.
– © દક્ષેશ કોન્ટ્રાકટર ‘ચાતક’
Published March 25, 2015 by Daxesh
સમયના હાથમાં થોડી ખુશીઓ આપવા માટે,
અમે મીંચી દીધી આંખોને સ્વપ્નો આપવા માટે.
સરિતાની કહાણી છાપવાની કોને ફુરસદ છે ?
ફના થઈ જાય એ છોને દરિયો આપવા માટે.
અમે તો ધારી બેઠા કે તમે કેવળ અમારા છો,
નજર થોડી હટાવો આપ રદિયો આપવા માટે.
તમે વાંચી ગયાં જેને ગણીને શ્યાહીનાં અક્ષર,
અમારું ખૂન રેડાયું એ શબ્દો આપવા માટે.
વિલંબિત શ્વાસ એનાં સ્પર્શથી થઈ જાય છે બેફામ,
હૃદય નાનું પડે છે જેને તખ્તો આપવા માટે.
લખું છું નામ મક્તામાં હું ‘ચાતક’ બસ પ્રણાલીથી,
ખુદા, આભાર તારો આવી ગઝલો આપવા માટે.
– © દક્ષેશ કોન્ટ્રાકટર ‘ચાતક’
શક્ય જેવું હોય છે
Published March 10, 2015 by Daxesh
[Painting by Donald Zolan]
તીર સાથે સખ્ય જેવું હોય છે,
લક્ષ્યને ક્યાં ભક્ષ્ય જેવું હોય છે,
જો હરણની આંખથી દુનિયા જુઓ,
ઝાંઝવું પણ શક્ય જેવું હોય છે.
જિંદગી દર્પણ હશે, આભાસ ના,
ક્યાંક એમાં તથ્ય જેવું હોય છે.
સુખ વ્હેલી રાતના ઝાકળ સમું,
દુઃખ તો પર્જન્ય જેવું હોય છે.
સાંજના કિલકાટ કરતું ઝાડવું,
બાગમાં મૂર્ધન્ય જેવું હોય છે.
ક્યાંકથી આવી ચડે તારું સ્મરણ,
એય સાલું સૈન્ય* જેવું હોય છે.
શ્વાસનું આવી અને પળમાં જવું,
એ જ શું ચૈતન્ય જેવું હોય છે ?
જિંદગી ‘ચાતક’ બને જો ભીંત સમ,
બારણું ત્યાં ધન્ય જેવું હોય છે.
– દક્ષેશ કોન્ટ્રાકટર ‘ચાતક’
Previous 1 … 8 9 10 … 111 Next
Enter your email address to receive notifications of new posts by email.
Join 363 other subscribers
ચુંટલી ખણી હશે ?
આમીન આવી જાય છે
કોઈ હજી પણ રાહ જુએ છે
Karshan Chaudhari on મૌનની રજૂઆત
Daxesh on તો મળ મને
NIG India on મોર બની થનગાટ કરે
jenee Gandhi on તો મળ મને
અલ્પેશ આહિર on મોર બની થનગાટ કરે
સુરેશ જાની on નૈયા ઝૂકાવી મેં તો
Daxesh on લાગણીના કાન
Daxesh on લાગણીના કાન
Daxesh on લાગણીના કાન
Daxesh on લાગણીના કાન
Have you heard ?
લીલાનું થાશે મિલન આજ રાતે
દૂધને માટે રોતા બાળક
હું નથી પૂછતો, ઓ સમય!
નૈયા ઝૂકાવી મેં તો
જેને ખબર નથી કે
મળતા રહો તો ઘણું સારું
ઘેરાતી રાત તને યાદ છે?
Categories Select Category हिन्दी અચલ મહેતા અછાંદસ અતુલ પુરોહિત અદી મિરઝા અનીલ જોષી અનુરાધા પૌંડવાલ અન્ય ગાયકો અન્ય સર્જકો અમર ભટ્ટ અમૃત ઘાયલ અરુણ દેસાણી અવિનાશ વ્યાસ આદિલ મન્સૂરી આરતી આરતી મુન્શી આશા ભોંસલે આશિત દેસાઈ આસીમ રાંદેરી ઉમાશંકર જોશી ઐશ્વર્યા મજમૂદાર ઓડિયો કરસનદાસ માણેક કવિ કાગ કવિતા કૃષ્ણમૂર્તિ કિશોર કુમાર કુતુબ આઝાદ કુંદનિકા કાપડિયા કૃષ્ણ દવે કૈલાશ પંડિત ખલીલ ધનતેજવી ગંગા સતી ગઝલ ગની દહીંવાલા ગીત ગુંજન ગાંધી ગૌરાંગ ઠાકર ચાતક ચિનુ મોદી જગજીત જગદીપ નાણાવટી જગદીશ જોષી જલન માતરી જવાહર બક્ષી ઝવેરચંદ મેઘાણી તુષાર શુકલ દેશભક્તિ ગીત ધૂની માંડલિયા નજમ નરસિંહ મહેતા નર્મદ નાઝિર દેખૈયા નિરુપમા શેઠ નિર્મિશ ઠાકર પંકજ ઉધાસ પન્ના નાયક પાર્થિવ ગોહિલ પુરુષોત્તમ ઉપાધ્યાય પ્રફુલ્લ દવે પ્રાર્થના ફિલ્મી ગીતો બરકત વિરાણી બેફામ બંસરી યોગેન્દ્ર બાલુભાઈ પટેલ બાળગીત ભજન મકરંદ દવે મણિલાલ દેસાઈ મનહર ઉધાસ મનોજ ખંડેરીયા મન્ના ડે મરીઝ મહમદ રફી મહેક ટંકારવી મહેન્દ્ર કપૂર મા સર્વેશ્વરી માધવ રામાનુજ મીરાંબાઈ મુકેશ મુકેશ જોષી મુક્તક મેહુલ સુરતી યોગેશ્વરજી રઈશ મનિયાર રમેશ પારેખ રમેશભાઈ ઓઝા રાજેન્દ્ર શુકલ રાવજી પટેલ રાસ-ગરબા રાસબિહારી દેસાઈ રુબાઈઓ લઘુકાવ્યો લતા મંગેશકર વિડીયો વિનય ઘાસવાલા વિનોદ જોષી વીણેલા મોતી શૂન્ય પાલનપુરી શોભિત દેસાઈ શૌર્યગીત શ્યામલ સૌમિલ સંકલન સાધના સરગમ સુંદરમ્ સુરેશ દલાલ સૈફ પાલનપુરી સોનાલી બાજપાઈ સોલી કાપડીયા સ્તોત્ર હરીન્દ્ર દવે હરીશ મિનાશ્રુ હંસા દવે હિતેન આનંદપરા હેમંત ચૌહાણ હેમા દેસાઈ
મોર બની થનગાટ કરે
271632 Views | 120 Comments
પ્રિય પપ્પા … તમારા વગર
80904 Views | 54 Comments
71863 Views | 47 Comments
68729 Views | 30 Comments
મારા ઘટમાં બિરાજતા શ્રીનાથજી
56765 Views | 34 Comments
રક્ત ટપકતી સો સો ઝોળી
53757 Views | 16 Comments
51062 Views | 23 Comments
42167 Views | 17 Comments
40781 Views | 20 Comments
દીકરી તો પારકી થાપણ કહેવાય
37116 Views | 11 Comments
audio Befaam chitrabhanu death garba Goddess saraswati prayer गज़ल અનુરાધા પૌંડવાલ અવિનાશ વ્યાસ આસિમ રાંદેરી ગઝલ ગઝલ ગની દહીંવાલા ગીત ગીત ગુજરાતી ગુજરાતી ગઝલ ગુજરાતી ગઝલ ચાતક જગદીશ જોષી ઝવેરચંદ મેઘાણી દક્ષેશ નરસિંહ મહેતા પરિચય પુરુષોત્તમ ઉપાધ્યાય પ્રાર્થના બેફામ ભજન મકરંદ દવે મનહર ઉધાસ મરીઝ મારા તરફથી મુકેશ મુકેશ જોષી મુક્તક મૃત્યુ યોગેશ્વરજી રઈશ મનિયાર રાજેન્દ્ર શુકલ રાવજી પટેલ શૂન્ય પાલનપુરી શૂન્ય પાલનપુરી સૈફ પાલનપુરી હસ્તાક્ષર
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
© 2018 મીતિક્ષા.કોમ All rights reserved. Proundly powered by Wordpress.